ประกาศคณะกรรมการพิจารณาการทุ่มตลาดและการอุดหนุนเรื่อง การตอบโต้การทุ่มตลาดสินค้าเหล็กแผ่นรีดร้อนชนิดเป็นม้วนและไม่เป็นม้วนที่มีแหล่งกำเนิดจากสหพันธ์สาธารณรัฐบราซิล สาธารณรัฐอิสลามอิหร่านและสาธารณรัฐตุรกี(ฉบับที่ ๔)พ.ศ. ๒๕๖๑ ตามประกาศคณะกรรมการพิจารณาการทุ่มตลาดและการอุดหนุนเรื่อง การตอบโต้การทุ่มตลาดสินค้าเหล็กแผ่นรีดร้อนชนิดเป็นม้วนและไม่เป็นม้วนที่มีแหล่งกำเนิดจากสหพันธ์สาธารณรัฐบราซิลสาธารณรัฐอิสลามอิหร่านและสาธารณรัฐตุรกี (ฉบับที่ ๓) พ.ศ. ๒๕๖๐ ลงวันที่ ๑๑ พฤษภาคม พ.ศ. ๒๕๖๐ กำหนดให้เรียกเก็บอากรตอบโต้การทุ่มตลาดจากการนำเข้าสินค้าเหล็กแผ่นรีดร้อนชนิดเป็นม้วนและไม่เป็นม้วนที่มีขนาดความหนา๐.๙ ถึง ๑๐๐ มิลลิเมตร และความกว้าง ๑๐๐ ถึง ๓,๒๐๐ มิลลิเมตรที่มีแหล่งกำเนิดจากสหพันธ์สาธารณรัฐบราซิล สาธารณรัฐอิสลามอิหร่านและสาธารณรัฐตุรกี ในอัตราร้อยละ ๖.๘๘ ถึงร้อยละ ๓๘.๒๗ ของราคา ซี ไอ เอฟ เป็นระยะเวลา ๕ ปี โดยมีผลใช้บังคับตั้งแต่วันที่ ๑๖พฤษภาคม พ.ศ. ๒๕๖๐เพื่อประโยชน์ของอุตสาหกรรมภายในผู้บริโภค และประโยชน์สาธารณะประกอบกันคณะกรรมการพิจารณาการทุ่มตลาดและการอุดหนุน ได้พิจารณาโดยมีคำวินิจฉัยเมื่อวันที่ ๑๘ มกราคม พ.ศ. ๒๕๖๑ ให้เรียกเก็บอากรตอบโต้การทุ่มตลาดสินค้าเหล็กแผ่นรีดร้อนชนิดเป็นม้วนและไม่เป็นม้วนที่มีแหล่งกำเนิดจากสหพันธ์สาธารณรัฐบราซิลสาธารณรัฐอิสลามอิหร่าน และสาธารณรัฐตุรกี ซึ่งมีช่วงขนาดความหนาระหว่าง ๐.๙ ถึง ๕๐ มิลลิเมตร และความกว้างระหว่าง ๖๐๐ ถึง ๓,๐๔๘มิลลิเมตรรวม ๒๔ พิกัด ที่มีขอบเขตสินค้าเดียวกันกับสินค้าเหล็กแผ่นรีดร้อนไม่เจือชนิดเป็นม้วนและไม่เป็นม้วนตามประกาศคณะกรรมการพิจารณามาตรการปกป้องเรื่อง ผลการพิจารณาทบทวนความจำเป็นเพื่อขยายเวลาการบังคับใช้มาตรการปกป้องจากการนำเข้าสินค้าเหล็กแผ่นรีดร้อนไม่เจือชนิดเป็นม้วนและไม่เป็นม้วนที่เพิ่มขึ้นพ.ศ. ๒๕๖๐ ลงวันที่ ๒ มิถุนายน พ.ศ. ๒๕๖๐ ในอัตราร้อยละ ๐ ของราคา ซี ไอ เอฟ จนกว่าจะสิ้นสุดระยะเวลาการใช้มาตรการปกป้องเพื่อลดความซ้ำซ้อนของการใช้มาตรการเยียวยาทางการค้าอาศัยอำนาจตามความในมาตรา๗ และมาตรา ๗๓ (๑) แห่งพระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศพ.ศ. ๒๕๔๒ คณะกรรมการพิจารณาการทุ่มตลาดและการอุดหนุนออกประกาศไว้ดังต่อไปนี้ข้อ ๑ ประกาศนี้เรียกว่า ประกาศคณะกรรมการพิจารณาการทุ่มตลาดและการอุดหนุนเรื่อง การตอบโต้การทุ่มตลาดสินค้าเหล็กแผ่นรีดร้อนชนิดเป็นม้วนและไม่เป็นม้วนที่มีแหล่งกำเนิดจากสหพันธ์สาธารณรัฐบราซิลสาธารณรัฐอิสลามอิหร่าน และสาธารณรัฐตุรกี (ฉบับที่ ๔) พ.ศ. ๒๕๖๑ข้อ ๒[๑]ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ให้เรียกเก็บอากรตอบโต้การทุ่มตลาดจากการนำเข้าสินค้าเหล็กแผ่นรีดร้อนชนิดเป็นม้วนและไม่เป็นม้วนที่มีแหล่งกำเนิดจากสหพันธ์สาธารณรัฐบราซิลสาธารณรัฐอิสลามอิหร่าน และสาธารณรัฐตุรกีภายใต้พิกัดอัตราศุลกากรประเภทย่อยที่ ๗๒๐๘.๓๖.๐๐.๐๓๑ ๗๒๐๘.๓๖.๐๐.๐๓๒ ๗๒๐๘.๓๖.๐๐.๐๓๓ ๗๒๐๘.๓๖.๐๐.๐๙๐ ๗๒๐๘.๓๗.๐๐.๐๔๑ ๗๒๐๘.๓๗.๐๐.๐๔๒ ๗๒๐๘.๓๗.๐๐.๐๔๓ ๗๒๐๘.๓๗.๐๐.๐๙๐ ๗๒๐๘.๓๘.๐๐.๐๔๑ ๗๒๐๘.๓๘.๐๐.๐๔๒ ๗๒๐๘.๓๘.๐๐.๐๔๓ ๗๒๐๘.๓๘.๐๐.๐๙๐ ๗๒๐๘.๓๙.๙๐.๐๔๑ ๗๒๐๘.๓๙.๙๐.๐๔๒ ๗๒๐๘.๓๙.๙๐.๐๔๓ ๗๒๐๘.๓๙.๙๐.๐๙๐ ๗๒๐๘.๕๓.๐๐.๐๑๑ ๗๒๐๘.๕๓.๐๐.๐๑๒ ๗๒๐๘.๕๓.๐๐.๐๑๓ ๗๒๐๘.๕๓.๐๐.๐๙๐ ๗๒๐๘.๕๔.๙๐.๐๑๑ ๗๒๐๘.๕๔.๙๐.๐๑๒ ๗๒๐๘.๕๔.๙๐.๐๑๓ และ ๗๒๐๘.๕๔.๙๐.๐๙๐ จำนวน ๒๔ พิกัด ในอัตราร้อยละ ๐ ของราคาซี ไอ เอฟ รายละเอียดตามบัญชีท้ายประกาศนี้มีกำหนดระยะเวลาจนถึงวันที่ ๖ มิถุนายน พ.ศ. ๒๕๖๓หรือจนกว่าจะมีประกาศคณะกรรมการพิจารณาการทุ่มตลาดและการอุดหนุนเปลี่ยนแปลงเป็นอย่างอื่นและให้การเรียกเก็บอากรเป็นไปตามประกาศคณะกรรมการพิจารณาการทุ่มตลาดและการอุดหนุนเรื่อง การตอบโต้การทุ่มตลาดสินค้าเหล็กแผ่นรีดร้อนชนิดเป็นม้วนและไม่เป็นม้วนที่มีแหล่งกำเนิดจากสหพันธ์สาธารณรัฐบราซิลสาธารณรัฐอิสลามอิหร่าน และสาธารณรัฐตุรกี (ฉบับที่ ๓) พ.ศ. ๒๕๖๐ ต่อไปประกาศ ณ วันที่ ๑๓ กุมภาพันธ์ พ.ศ. ๒๕๖๑สนธิรัตน์ สนธิจิรวงศ์รัฐมนตรีว่าการกระทรวงพาณิชย์[เอกสารแนบท้าย]๑. บัญชีท้ายประกาศคณะกรรมการพิจารณาการทุ่มตลาดและการอุดหนุนเรื่อง การตอบโต้การทุ่มตลาดสินค้าเหล็กแผ่นรีดร้อนชนิดเป็นม้วนและไม่เป็นม้วนที่มีแหล่งกำเนิดจากสหพันธ์สาธารณรัฐบราซิลสาธารณรัฐอิสลามอิหร่าน และสาธารณรัฐตุรกี (ฉบับที่ ๔) พ.ศ. ๒๕๖๑(ดูข้อมูลจากภาพกฎหมาย)ปุณิกา/จัดทำ[๑]ราชกิจจานุเบกษา เล่ม ๑๓๕/ตอนพิเศษ ๓๙ ง/หน้า ๑๘/๒๑กุมภาพันธ์ ๒๕๖๑